පලාපල විස්තර දැන ගැනීම අඳුරේ යන කෙනකුට විදුලි පන්දමක් දෙනවා වැනිය. ගල් මුල්වල පය නොගැටී, වළවල්වල නොවැටී හරි පාරේ ගමන් කිරීමට විදුලි පන්දම උදව් වන ලෙස ජීවිතය හරි පාරේ ගෙන යාමට පලාපල විස්තරය උදව් කරගන්න. අනාගතයේදී වෛද්‍යවරයකු වෙතැයි කීවොත් එම ඉලක්කය කරා ළඟා වීමට උත්සාහ ගන්න. එසේ නැතිව නිකම් බලාගෙන සිටියොත් එම ඉලක්කය කරා ළඟා වීමට නොහැකි වනු ඇත. යම්කිසි කාලයකදී හදිසි අනතුරක් සිදුවේ යැයි කීවොත් ඒ කාලයේදී බොහෝ පරිස්සම් විය යුතුය. හදිසි අනතුරක් සිදුවන තුරු බලා නොසිටිය යුතුය. ඔබේ හඳහන බලවා ගැනීමට හොඳ ජ්‍යොතිර්වේදියකු තෝරා ගන්නේ කෙසේද? නැකතක් සාදවා ගැනීමට විශ්වාසවන්ත ජ්‍යොතිර්වේදියකු සොයා ගන්නේ කෙසේද? අද ලංකාවේ අස්සක් මුල්ලක් නෑර ජ්‍යොතිර්වේදීහු අපමණ සිටිති. එහෙත් ඔබ යා යුත්තේ හොඳ ජ්‍යොතිර්වේදියකු වෙතය.
අඳුරේ යන කෙනෙක්ට විදුලි පන්දමක් දෙනවා වැන්න ආදේශ කරන්නේ කුමකටද?
පලාපල විස්තර දැන ගැනීම